**Tiszanána Község Önkormányzat Képviselő-testületének 16/2015.(XI.30.) önkormányzati rendelete:**A szociális célú tüzelőanyag támogatás elosztásáról

Tiszanána Község Önkormányzata Képviselő-testülete az Alaptörvény 32. Cikk (2) bekezdése alapján, a szociális igazgatásról szóló 1993. évi III. törvény 26 §.-ában kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13.§. (1) bekezdés 8a. pontjában meghatározott feladatkörében eljárva a következőket rendeli el.

**1. A rendelet célja**

**1.§**

Tiszanána község Önkormányzatának a szociális tüzelőanyag vásárláshoz kapott kiegészítő támogatásból vásárolt tüzelőanyag szociális rászorultsági alapon történő elosztása

**2. A rendelet hatálya**

**2. §.**

A rendelet hatálya Tiszanána község közigazgatási területén lakóhellyel, vagy tartózkodási hellyel rendelkező, a szociális ellátásokról szóló 1993. évi III. törvény 3.§. ( 1)  – (5 ) bekezdéseiben, és a 7.§.-ban meghatározott személyekre terjed ki.

**3. Értelmező rendelkezések**

**3. §**

1. Család: az Szt. 4.§. (1) bekezdése c.) pontjában meghatározottak,
2. Egyedülálló: az Szt. 4.§. (1) bekezdése l.) pontjában meghatározottak,
3. Egyedül élő: az Szt. 4.§. (1) bekezdése e.) pontjában meghatározottak,
4. Házastárs: az Szt. 4.§. (1) bekezdése f.) pontjában meghatározottak,

**A természetbeni támogatás elosztására vonatkozó eljárási szabályok**

**4.§.**

Az eljárás kérelemre indul a Tiszanánai közös Önkormányzati Hivatal Tiszanánai székhelyénél rendelkezésre álló gyermekvédelmi kedvezményben, aktívkorú ellátásban, lakásfenntartási támogatásban részesülő személyekről vezetett nyilvántartások, valamint a szociális gondozók észrevételezése alapján felvett listában feltüntetett rászoruló személyek figyelembevételével – benyújtott kérelem és egy főre eső jövedelem vizsgálatával.

1. **§.**
2. Tiszanána község Önkormányzata a helyi önkormányzatok szociális célú  
               tüzelőanyag vásárlásához kapcsolódó kiegészítő támogatása jogcímén elnyert vissza

            nem térítendő támogatás alapján **850 q** szenet vásárol kedvezményesen.

1. A képviselő-testület önkormányzati segélyként, természetbeni juttatásként az arra  
               rászoruló személyek részére szenet biztosít. A juttatást a képviselő-testület a támogatás  
               erejéig nyújtja.
2. A szociálisan rászoruló személyek közül előnybe kell részesíteni:

            a)  időskorú,

            b)  kiskorú gyermekét egyedülállóként nevelő;

            c)  három, vagy több gyermeket nevelő családok;

            d)  munkanélküli, vagy aktív korú ellátásban részesülő, foglalkoztatást helyettesítő

                 támogatásba részesülő,

            e.) lakásfenntartási támogatásba részesülő,

            f.) halmozottan hátrányos helyzetű gyermeket nevelő család,

            g.) átmenetileg, vagy tartósan létfenntartási gondokkal küzdő személyeket.

**6.§**

(1)       A juttatás igénylése kérelem alapján történik. A kérelem mintát az 1. számú melléklet  
            tartalmazza.

(2)       A kérelmeket legkésőbb 2015. december 10-ig lehet benyújtani a Tiszanánai Közös  
            Önkormányzati Hivatal Tiszanánai Hivatal szociális ügyintézőjéhez. A határidő   
             elmulasztása  jogvesztő. Azonos lakcímmel rendelkező több kérelmező esetén csak egy

             személy részére  lehet támogatást megállapítani.

(3)       A juttatás iránti kérelmek tekintetében a Szociális és Egészségügyi Bizottság dönt.

(4)       Amennyiben több kérelem kerül benyújtásra, mint a felosztható tüzelőanyag mennyisége, a  
            bizottság az egy főre jutó jövedelem alapján dönt, figyelembe véve az önkormányzat felé  
            fennálló tartozás tényét.

(5)       A döntést követően a tüzelőanyagot legkésőbb 2016. február 15-ig lehet átvenni a

             határozatban foglaltak szerint.

**4. Záró rendelkezések**

**7.§**

(1)       A rendelet kihirdetését követő napon lép hatályba.

(2)       A rendelet 2016. március 31-én hatályát veszti.

Tiszanána, 2015. november 25.

 Dr. Tóth József                                                                                             Dr. Joó István

    polgármester                                                                                                   jegyző

**Záradék:**

A rendelet kihirdetésre került 2015. november 27-én.